google/wiki40b huggingface dataset:
Kaare Sandegren

Bakgrunn

Kaare Sandegren tok examen artium i 1947 på Fagerborg gymnas i Oslo. I 1951 tok han Historie bifag på UiO. Deretter reiste han til USA og tok i 1952 B.A. Political Science på University of Oregon. I 1953 tok han M.A. International Relations på Fletcher School of Law and Diplomacy Tufts/Harvard), i 1954 støttefag i økonomi ved UiO og i 1956 Mag.art.i statsvitenskap på UiO. Avhandling om "Kontinentalsokkelen" – statspraksis og FNs reguleringsforslag.

Karriere

han var deretter aspirant til utenrkstjenesten. Han tjenestegjorde i politisk avdeling UD fra 1957, tjenestegjorde ved Norges delegasjon i NATO i Paris fra 1959, og ved ambassaden i Bangkok (1963-1965]. 
I 1967-69 var han nestleder ved NUPI. Byråsjef i UD 1968. Fra 1971 knyttet til LO, hvor han hadde en rekke oppgaver i over 22 år til han gikk av med pensjon i 1994.Var Internasjonal Sekretær i Landsorganisasjonen.  I var han 1971 representant for LO og EFTA-landenes landsorganiasjoner i Brussel, 1973 valgt til visegeneralsekretær i Den europeiske faglige samorganisasjon. Han var aktiv som representant i Frie Faglige Internasjonale og nordisk/europeiske samorganisasjoner.Seinere omfattende oppdrag for LO og ILO i sørlige afrikanske land. Næringsbyråd i Rune Gerhardsens byåd (1994..).

Politikk

Han var bBystyremedlem i Oslo (finans- og byutviklingskomiteene), og var aktiv i Arbeiderpartiet i ulike organisasjoner og verv, bla. i Arbeiderbevegelsens Internasjonale Støttekomite, Internasjonalt utvalg i Arbeiderpartiet, styre og representantskap i Oslo AP. 
Han utgav bok om Fagbevegelsens Internasjonale Engasjement(1977). Manus om etableringen av Den europeiske faglige samorganisasjon (2000). Han var aktiv i offentlig debatt (Aftenposten og Arbeiderbladet/Dagsavisen/ Internasjonal Politikk)om sikkerhetspolitikk, næringspolitikk, bypolitikk. Han var varamedlem i Nobelkomiteen over flere år, og rykket opp som medlem i 1990 og 1993.

Musiker

Aktiv som musiker, bass, piano, arrangering, særlig innen feltet jazz, i  yngre år. Se Kaare Sandegren jazz. "Boken om Jazz" i 1954. Kåserier og foredrag "Hva er hva i jazzen" i NRK radio i førti-og femtiåra. Ny bok i 2010: "Spillesug. En jazzdokumentar. Jazzmiljøet i Osloregionen under og etter krigen, og før. 1940-1950: En gullalder".  Boka bygger i hovedsak på intervjuer av 34 veteraner fra førti-og femtiåra, men gjennomgår også jazzens utvikling som kampmusikk og erfaringene fra 1920 og 1930-åra, basert dels på Bjørn Stendahl og Steinar Kristiansens intervjuer (Norsk Jazzarkiv), des på egne intervjuer. Orkesterleder og arrangør for studentrevyene i 1950 og 1954 i Oslo og for en rekke russerevyer fra 1947 til 1951.
Medlem Norsk Musikerforbund/Norsk Tjenestemannslag.

Musiker

Han står også bak en rekke plateinnspillinger.
Westermoen Hydrofoil

Westermoen Hydrofoil A/S (WH) var et skipsverft i Mandal som spesialiserte seg på bygging av hydrofoilbåter på lisens fra Italia. Virksomheten ble etablert av Toralf Westermoen i 1961. 
Den første båten, HF «Westfoil», ble levert i 1962. Denne ble levert til Bahamas.
WH bygget en rekke små og store hydrofoilbåter (PT 20, PT 50) som ble satt i trafikk på egnede strekninger i forskjellige farvann: På vestlandet, i Oslofjorden, i Øresund, på Bahamas og i Hellas.
På slutten av 1960-tallet bygde WT verdens største hydrofoilbåt av typen PT150. HF «Expressen» med plass til 250 passasjerer ble bygget på bestilling fra et svensk rederi. Båten oppnådde imidlertid ikke den kontraktsbestemte hastigheten på 38 knop og kontrakten ble derfor hevet. Dette ble begynnelsen på slutten for hydrofoil-epoken i Mandal.  
Etter dette satset HF på å utvikle en hurtigbåt av katamarantype – Westamaranen. Denne båttypen ble en stor suksess og betød et nytt gjennombrudd for hurtigbåter i Norge.
I løpet av 1980-årene ble virksomhetens navn endret til Westamarin a/s. Westamarin var i virksomhet til midt på 1990-tallet. Bedriften var i disse årene et ledende verft for utvikling av hurtigbåter, ikke bare i Norge, men også i internasjonal sammenheng.
Båtene er tegnet av kommandørkaptein Harald Henriksen.
Margreth Olin

Bakgrunn

Olin debuterte som dokumentarfilmskaper med eksamensfilmen I kjærleikens hus i 1995. I 1998 hadde hennes første helaftens dokumentar Dei mjuke hendene kinopremiere og mottok en lang rekke priser inkludert Amanda. Olins første fiksjonfilm var Fråtseri, som var en av flere kortfilmer i serien De 7 dødssyndene (2000). Hun slo gjennom for alvor med filmen Kroppen min (2002), som vant Amanda for beste dokumentar, Gullstolen og publikumsprisen på Kortfilmfestivalen i Grimstad, samt flere priser på festivaler i utlandet. Ungdommens råskap fra 2004 er sett av nesten 60 000 på norske kinoer.
I 2006 gjorde hun seg kjent gjennom å være initiativtaker til Nestekjærlighet-aksjonen (www.NesteKjaerlighet.no). Da hun to år senere gjenopptok aksjonen i protest mot nye asylinnstramminger, ble hun av ukemagasinet Ny Tid kåret til Årets nordmann 2008.
Høsten 2009 fikk hun stor oppmerksomhet for debuten som spillefilmregissør med Engelen. Mannen fra Snåsa ble sett av 170 000 på kino som er nest mest av dokumentarfilmer vist på kino.
Georges de la Tour

Bakgrunn

Georges de la Tour var sønn av en bakermester, og det annet av syv barn. Moren var Sybille de La Tour, født Molian, som kan ha vært av adelig byrd. Om hans ungsomstid og læretid er intet kjent. Det vites ikke hvordan han kom til malerkunsten. Det er hevdet at han gikk i lære hos Jacques Bellange i Nancy.
I 1618 ble han gift med Diane Le Nerf, datter av en finansforvalter for hertugen av Lorraine. En av deres sønner ble i 1670 elevert til adelsstanden.

Maler

La Tour var virksom for hertugen av Lorraine og for den franske kongen Ludvig XIV, hvor han ble hoffmaler i 1646 (peintre ordinaire du Roy). Utformingen av La Tours bilder indikerer at han har foretatt reiser til Nederland og Italia og blitt inspirert av Rembrandts og Caravaggios betoning av chiaroscuro, det vil si kjellerlysmaleriet.
Hele La Tours produksjon omfatter i underkant av tyve malerier, og han ble ikke gjenoppdaget før på begynnelsen av 1900-tallet. Hans verker omfatter bibelmotiver og sjangerscener, og samtlige er fremstilt som nattbilder. Hans malerier kjennetegnes av komposisjoner med et fåtall store figurer, som regel plassert i bildets forgrunn med store lys- og skyggekontraster.
I maleriet «Josef med Jesusbarnet i tømmermannsverkstedet» ses et uvanlig motiv. Det hører til sjeldenhetene å se den hellige Josef og Jesusbarnet fremstilt i billedkunsten uten at jomfru Maria er nærværende. Dette suggererende nattbildet, som kjennetegnes av en mesterlig fargemestring og lysføring, er en blanding av religiøs historie og sjangerbilde. La Tour har for eksempel avstått fra å tilføre skikkelsene helgenglorier. I stedet gir han en verdslig skildring av arbeidet i verkstedet. Bildet får en allsidig kristen og ikonografisk betydning, med tanke på at Jesus kaller seg selv «Verdens lys» (Joh. 8:12).
Georges de La Tour og hans familie døde i en epidemi i 1652 i Lunéville.
Tiger Garté

Liv og virke

Garté er fra Surnadal i Møre og Romsdal. Garté tok mastergrad innen film- og TV-produksjon ved NTNU.
Garté var forlagsredaktør i Juritzen Forlag i nesten 5 år frem til april 2014. 
Garté laget i 2013 talentkonkurransen «Forfatterfight» som startet 11. desember 2013 på Kulturhuset på Youngstorget i Oslo.
Garté ble forlagssjef i Aschehoug forlag sitt imprint Tigerforlaget i april 2014. I august 2017 ble han forlegger i krim-forlaget Goliat Forlag, og Tigerforlaget eies videre av ham selv og Roger Pihl.

Forfatterskap

Debuterte høsten 2007 med boken Burnout, som mottok velvillige kritikker. Han delte Bokklubbprisen med  Jo Nesbø for boken.
Garté utga kriminalromanen Mr. Mike høsten 2009 på Aschehoug forlag.
28. juli 2012 startet Tiger Garté opp Bokryggpoesi-siden på Facebook i samarbeid med Roger Pihl. Prosjektet resulterte i en bokutgivelse julen 2012.
Høsten 2012 kom boken Fuglehotellet ut. Handlingen i boken finner  sted på Sunndalsøra i Møre og Romsdal og omhandler forfatterens bestefar, som tok sitt eget liv. Boken ble utgitt på Tiden Forlag. Gartés roman Fuglehotellet ble i 2012 nominert til Bokhandlerprisen.
Høsten 2014 kom også boken Emo-Elliken og jakten på Johnny Dean ut, som er forfatterens første ungdomsroman. Boken ble utgitt på Gresvik Forlag.
Peter Piot

Liv og virke

Piot ble i 1974 doktor i medisin ved Universitetet i Gent. I 1976 var han en av oppdagerne av ebolaviruset i Zaire.
I 1978/79 var han ved University of Washington i Seattle i USA. I 1980 ble han doktor i mikrobiologi ved Universitetet i Antwerpen. Til 1992 var Piot sjef for avdelingen for infeksjoner og immunitet ved Prins Leopold Instituut voor Tropische Geneeskunde i Antwerpen.
I 1980-årene startet og utviklet han forskjellige prosjekter mot aids i de afrikanske landene Burundi, Elfenbenskysten, Kenya, Tanzania og Zaïre. Prosjektet SIDA i Kinshasa var det første internasjonale HIV/AIDS-prosjekt i Afrika.
I 1986/1987 var han professor II ved Universitetet i Nairobi og fra 1988 til 1992 også professor II for offentlig helse ved Vrije Universiteit Brussel. Fra 1991 til 1994 var Piot president for International AIDS Society (IAS). I 1992 ble han stedfortredende direktør for Global Programme on AIDS i Verdens helseorganisasjon.
Den 12. desember 1994 ble han visegeneralsekretær ved FN og den første direktør for organisasjonen Joint United Nations Programme on HIV/AIDS (UNAIDS). Han ble avløst den 31. desember 2008 av Michel Sidibé.
I 2010 ble han direktør for London School of Hygiene and Tropical Medicine i London.
Piot ble i 1995 adlet av kong Albert II og fikk tittelen baron Piot.
Skriften på veggen

«Skriften på veggen» er et uttrykk som beskriver et ondt varsel om dom eller nederlag. Det har sitt opphav i Bibelen, Daniels bok, der overnaturlig håndskrift forutsier undergangen til det babylonske rike, men det har blitt et mye brukt uttrykk i språk og litteratur.

I Daniels bok

I Daniels bok 5:1–31 fortelles det at Kong Belsassar under en fest i Babylon benytter de hellige gull- og sølvkarene som var plyndret fra Salomos tempel i Jerusalem av hans forgjenger Nebukadnesar. Ved å bruke disse hellige gjenstandene til vinbeholdere, tilber kongen og hans hoff 'guder av gull og sølv, kobber, jern, tre og stein'. Straks kommer fingrene fra en menneskehånd til syne og skriver disse ordene på veggen i det kongelige palasset: מנא ,מנא, תקל, ופרסין (Mene, mene, tekel ufarsin). Selv om de vanligvis ikke oversettes, er de kjente arameiske måleenheter eller valuta: Mene, en mina, tekel, en alternativ stavemåte for shekel, peres, en halv mina.
Til tross for flere oppfordringer klarer ingen av spåmennene, åndemanerne, trollmennene eller stjernetyderne ved hoffet å tolke hendelsen. Kongen sender bud på Daniel, en israelitt i fangenskap som var bortført fra Jerusalem, som hadde oppnådd en høy stilling under Nebukadnesar. Når Daniel tyder ordene grunner tolkningen seg på passive verb som har sammenheng med måleenhetene. Daniel avviser tilbud om belønning, og han advarer kongen mot galskapen i hans frekke gudsbespottelse før han leser skriften (vers 25–28).
Dette er det som ble skrevet: ‘mene, mene, tekel ufarsin.‘ Og slik skal ordene tydes: ‘Mene‘ – ’tellet’ har Gud ditt kongedømmes dager og gjort slutt på det. ‘Tekel‘ – ’veid’ er du på vekten og funnet for lett. ‘Peres‘ – ’delt’ er ditt rike og gitt til mederne og perserne.».
«Farsin» er i tillegg et ordspill på perserne.
Samme natt ble kong Belsassar drept, og mederen Dareios overtok riket. (Dette svarer til det historisk identifiserbare nederlaget til det babylonske riket som tapte for Persia).

Senere bruk

Uttrykket Skriften på veggen betyr i dag et ondt varsel om undergang, eller slutten på en organisasjon eller aktivitet. Når noen kan "se skriften på veggen" innebærer det at de har evnen til å forutse (ikke nødvendigvis på overnaturlig vis) en uunngåelig tilbakegang og ende. Det er blitt for sent.
En kriminalroman av Gunnar Staalesen heter "Skriften på veggen".
Bordtennis under Sentralamerikanske og karibiske leker 1993

Bordtennis under Sentralamerikanske og karibiske leker 1993. Bordtennis var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var fjerde gangen som bordtennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Cuba ble beste nasjon med fem gullmedaljer foran Den dominikanske republikk med to.
Führungsakademie der Bundeswehr

Führungsakademie der Bundeswehr (FüAkBw) er det høyeste militærakademiet i det tyske forsvaret, Bundeswehr. Det ble etablert 15. mai 1957 i Bad Ems, og har siden 1958 hatt sete i Hamburg. Det anses som etterfølger etter Preußische Kriegsakademie, etablert i 1810.
Akademiet gjennomfører utdannelse og videreutdannelse av offiserer for generalstabs- og admiralstabstjeneste, og har både tyske og utenlandske studenter. Det er to hovedkurs for militært personell på høyt nivå, et toårig nasjonalt kurs (LGAN, Lehrgang Generalstabs-Admiralstabsdienst National) for tyske offiserer samt offiserer fra andre NATO- og EU-land, samt fra 1962 et 10 måneders kurs (LGAI, Lehrgang Generalstabs-/Admiralstabsdienst mit internationaler Beteiligung) for offiserer fra land utenfor NATO/EU. Studentene er som regel kapteiner, majorer eller tilsvarende. De tidligere studentene ved akademiet går gjerne inn i militære toppstillinger i sine hjemland etter studiene. I perioden 1962–1997 gjennomførte 800 offiserer fra over 80 nasjoner LGAN-kurset i Hamburg.
I tillegg har akademiet ansvar for vanlig utdannelse av tyske stabsoffiserer, og gjennomfører også en rekke mindre kurs, bl.a. et kurs som forbereder på stabstjeneste for FN.
Akademiet har et moderne øvelsessentrum med avansert datasimulering, åpnet i 1999 (Manfred-Wörner-Zentrum).
Hustad fengsel

Hustad fengsel ligger på Hustad i Fræna i Møre og Romsdal. Nærliggende byer er Molde og Kristiansund. Fengslet er underlagt Kriminalomsorgen region vest.
Det består av en åpen og en lukket avdeling med totalt 60 plasser(28 på lukket og 32 på åpen). Fengselet betjener hovedsakelig Romsdal og Nordmøre, men tidvis også andre distrikt. Hustad fengsel startet opp i januar 2005 og tok over for det tidligere Molde fengsel. Før stedet ble fengsel var dette en leir for militærnektere fra 1950 til 2004. I juni 2009 skifte Hustad fengsel navn til Hustad naturfengsel. Fengslet ønsker å profilere seg som et fengsel som bruker naturen til forebyggende soning.
Fengslet har bibliotek, prest, helseavdeling og skoleavdeling i tillegg til en rusmestringsenhet som ble påbegynt bygd i 2010 og ferdigstilt sommeren 2011.
Odd Nyborg

Meritter

Norgesmester for junior 1949, vinner av Birkebeinerrennet 1952 og representerte Norge i Lahtisspelen i 1953.

Norgesmesterskap

4.-plass i NM 17 km 1953 og 8.-plass 50 km Holmenkollen 1954.
Harpunfiske under Stillehavslekene 1999

Harpunfiske under Stillehavslekene  1999. Harpunfiske var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var femte gangen som harpunfiske var med på programmet under stillehavslekene. Det var en individuell og en lagkonkurranse for menn. Fransk Polynesia ble beste nasjon, de vant begge gullmedaljene.
Åsane Musikklag

Åsane Musikklag er et amatørkorps stiftet som Eidsvåg Musikklag 7. juni 1904. Det er det eneste janitsjarkorpset for voksne i bydelen Åsane i Bergen, og korpset øver på Blokkhaugen skole. Det er rundt 20 aktive medlemmer i Åsane Musikklag.
Korpset deltar i konkurranser som NM for janitsjarkorps. I NM 2012 kom Åsane på sjetteplass i tredje divisjon.
École Militaire

École Militaire (fransk: Militærskolen) er et meget stort bygningskompleks som huser militære topplæringsfasiliteter. Det ligger i det 7. arrondissement i Paris, sørøst for Champ de Mars.
Skolen ble opprettet i 1751 på initiativ av Madame de Pompadour og med støtte fra kong Ludvig XV. Den het opprinnelig École royale militaire'. Det ble reist på venstre bredd av Seinen på Grenellesletten, ikke langt fra Hôtel des Invalides. Anleggets utforming ble planlagt av kongens arkitekt Ange-Jacques Gabriel, og hans etterfølger Alexandre-Théodore Brongniart videreførte prosjektet.
Takuya Hara

Karriere

Takuya Hara startet sin profesjonelle karriere i Júbilo Iwata i 2002. Han har også spilt for Shonan Bellmare og Shizuoka FC.
Artistgalla 2012

TV2s Artistgalla 2012 ble avholdt 15. desember 2012 til inntekt for SOS-barnebyer hvor formålet var å verve nye faddere slik at flere barn får vokse opp i en trygg familie. Programledere for sendingen var Hedda Kise, Fredrik Græsvik, som debuterte som programleder i direktesendt fjernsyn, og Solveig Barstad, som ledet panelet bestående av 30 kjente personer til å ta imot fadderpåmeldinger. Av artister stilte Sigvart Dagsland, Heidi Ruud Ellingsen, Göran Fristorp, Karoline Krüger, Amina Sewali, Anita Skorgan, Reidun Sæther, Lisa Stokke, Silje Nergaard, og Lars Vaular.
Målet for sendingen var å rekruttere 5000 nye SOS-faddere. I løpet av artistgallaen på to og en halv time ble det registrert 14 082 nye SOS-faddere, med et månedlig beløp på 275 kroner per fadder vil disse årlig bidra med mer enn 46 millioner kroner til SOS-barnebyer.
Vest-Makedonia

Økonomi

70% av strømproduksjonen i landet blir produsert i Vest-Makedonia, og i tillegg er gruvedrift en viktig næring. De siste årene har turismen blitt viktigere, særlig om vinteren. Vest-Makedonia er den eneste greske periferien uten kyst, men har mange innsjøer, fjell, vakre landsbyer og to store skisentre i Florina (Vigla) og Grevena (Vasilitsa).
Zonia zonia

Utseende

En nokså stor smyger med temmelig lange og smale vinger. Kroppen er svart med skinnende lysgrønne striper, vingene er svarte med en hvit tverrstripe i forvingen og ellers med lysgrønne striper.

Utbredelse

Arten er utbredt i Mellom- og Sør-Amerika, den er kjent fra Panama og Brasil.
Hengfeng kullkraftverk

Hengfeng kullkraftverk, inklusive Hengfeng Hengxing som er trinn 2 av utbyggingen, er et kullkraftverk i byen Hengshui i provinsen Hebei, i det nordlige Kina. Det har en installert produksjonskapasitet på 1200 MW fordelt på 4 turbiner á 300 MW hver, i to utbyggingstrinn. Anlegget stod ferdig i 1996. Selskapet China Resources Power Co Ltd, eier 25% av begge utbyggingstrinnene i anlegget.
370-årene

-- 370 -- 371 -- 372 -- 373 -- 374 -- 375 -- 376 -- 377 -- 378 -- 379
Tiårsoversikt
Trenbolon

Bivirkninger

Trenbolon er et av de aller mest effektive anabole steroidene, men også blant de med flest potensielle bivirkninger. Mange rapporterer økt seksualdrift ved bruk av Trenbolon, men ettersom det gir økte progesteronverdier kan det bl. a. også gi potensproblemer. Dette kan imidlertid motvirkes med f. eks. Viagra eller Cabergoline.
Hjerte- og karsystemet belastes mer av Trenbolon enn av de fleste andre anabole steroider. Økt hvilepuls, økt blodtrykk og forverret blodfettprofil er ikke uvanlig ved bruk. De fleste anabole steroider kan forbedre utholdenheten, men Trenbolon har som regel helt motsatt effekt.
Økt kroppstemperatur og svetting rapporteres hyppig av brukere, særlig etter måltider med mye karbohydrater. For noen reduseres matlysten. Søvnproblemer er ikke uvanlig.
At steroidebrukere blir aggressive er i hovedsak en myte, men Trenbolon er et av de få anabole steroidene som har denne effekten på en signifikant andel av brukerne. Trenbolon har også andre potensielle psykiske bivirkninger som man ikke ser ved bruk av andre anabole steroider.
Nærkanalen

Nærkanalen er en lokal radiokanal for kommunene Meløy, Rødøy og Gildeskål. I de førstnevnte kommunene har de en allmennkonsesjon, mens de i den sistnevnte kommunen sender på en såkalt nisjekonsesjon. Konsesjonen for Gildeskål gjelder ut 2016.

Festivalradio

Hvert år under Sommerdagan sender radiokanalen direktesendinger fra de ulike arrangementene rundt om i kommunen. De siste årene har de også begynt å legge ut bilder i et eget bildegalleri.

Innsyn

Radiokanalen har utviklet sitt eget innsynssystem. Der får man opptak av kommunestyremøtene, og kan dermed høre hvilke kommunestyrepolitikere som sa hva. Det er også listet opp taletid på hver enkelt politiker, og hvor lang tid hver enkelt sak tok å behandle. Tjenesten har fått navnet Innsyn. Systemet er utviklet av webredaktøren Marius Flage.
Rud skole (Vestre Toten)

Rud skole er en nedlagt folkeskole i Vestre Toten kommune. På Rud var det skole fra 1844 til 1962. Skolen ble da erstatta av Bøverbru skole. I 1976 ble husa på skolen overdratt til Toten museum, som i dag er en del av Mjøsmuseet.
Rud var det første faste skolestedet i Vestre Toten. Garden hadde etter delinga av Totens prestegjeld i 1826 blitt klokkergard i Vestre Toten. Klokkeren ble således også lærer da Rud skole ble oppretta. Klokkeren hadde også ansvar for gardsdrifta på Rud, som ble rydda i middelalderen.
I Don't Want to Spoil the Party

Teksten

Teksten handler om en mann som er på fest, men føler seg utilpass. Årsaker til det er at en bestemt dame ikke er tilstede, og selvfølgelig velger han å forlate festen, men ber en annen festdeltager om å gi beskjed dersom damen allikevel skulle dukke opp.
Lennon startet å skrive sangen 24. august 1964 i St. Pierre Road i Los Angeles, mens McCartney, George Harrison og Ringo Starr var på fest hos Burt Lancaster.

Innspilling

Innspillingen foregikk 29. september 1964 i Abbey Road Studios. De spilte inn nitten tagninger av grunnkompet hvorav fem var komplette. Spor 1 av firespors-teipen var viet trommer, bassgitar og akustisk gitar. Harrisons sologitar ble spilt inn på spor 2, vokal på spor 3 og ytterligere vokal samt tamburin på spor 4. Lennon synger begge stemmene i versene, bortsett fra når et sporadisk «oooh...» -kor fra både Lennon, McCartney og Harrison forekommer (eksempelvis på setningen «there's nothing for me here, so I will disappear»). I refrengene synger Lennon på de lave tonene, mens McCartney tar de høye (noe som muligens skyldes at Lennon ikke nådde opp til akkurat de tonene). Ut i fra dette er det nærliggende å tro at spor 3 inneholder Lennons solist-stemme fra versene, og McCartneys ditto i refrengene. Videre er det da sannsynlig at Lennon sang sin dypere harmonistemme i versene på spor 4 samt koret.
Harrisons gitarsolo er inspirert av Chet Atkins' «fingerpicking» stil (da Atkins ga ut sin Chet Atkins Picks on The Beatles i 1966, fikk Harrison lov til å skrive noen flatterende ord om Atkins på plateomslaget).
«I Don't Want to Spoil the Party» ble aldri spilt av The Beatles i konsertsammenheng.
Sydney Chapman

Forsking

Chapman gjorde størst innsats på området stokatiske prosesser, fremfor alt Markovkjedeer. Chapman og russeren Andrej Kolmogorov formulerte hver for seg de grunnleggende ligningene innen dette området, Chapman-Kolmogorov-ligningene.
Chapman og den svenske fysikeren David Enskog videreutviklet, igjen hver for seg, den kinetiske gassteorien gjennom å utvide Boltzmannmetoden med det som ble kalt Chapman-Enskog-teorien.
Chapman gjorde også en del arbeid innen geofysikk. I 1930 forklarte han de fotokjemiske mekanismene som skaper ozonlaget. Han studerte også flere andre geofysiske og astrofysiske fenomen innen aeronomi. Han var ellers den som ga navn til faget aeronomi.